Document ID: 32010D0711

KOMMISSIONENS AFGØRELSE
af 23. november 2010
om et supplerende EU-tilskud for 2010 til medlemsstaternes udgifter til visse projekter inden for fiskerikontrol, -inspektion og -overvågning
(meddelt under nummer K(2010) 7996)
(Kun den danske, den engelske, den estiske, den franske, den græske, den italienske, den lettiske, den maltesiske, den nederlandske, den polske, den portugisiske, den rumænske, den spanske, den svenske og den tyske udgave er autentiske)
(2010/711/EU)
EUROPA-KOMMISSIONEN HAR -
under henvisning til traktaten om Den Europæiske Unions funktionsmåde,
under henvisning til Rådets forordning (EF) nr. 861/2006 af 22. maj 2006 om EF-finansieringsforanstaltninger til gennemførelse af den fælles fiskeripolitik og havretten (1), særlig artikel 21, og
ud fra følgende betragtninger:
(1)
På grundlag af de anmodninger om EU-medfinansiering, som medlemsstaterne har indsendt i deres kontrolprogrammer for 2010, har Kommissionen vedtaget afgørelse 2010/352/EU (2), men ikke alle bevillinger på 2010-budgettet til fiskerikontrol er blevet opbrugt.
(2)
De uudnyttede bevillinger på 2010-budgettet bør nu tildeles ved en ny afgørelse.
(3)
I overensstemmelse med artikel 21, stk. 2, i forordning (EF) nr. 861/2006 er medlemsstaterne blevet anmodet om at indsende anmodninger om yderligere finansiering på de indsatsområder, som Kommissionen har prioriteret, dvs. automatisering og forvaltning af data, ny teknologi og seminarer om ulovligt, urapporteret og ureguleret fiskeri (IUU-fiskeri).
(4)
På basis heraf og som følge af de budgetmæssige begrænsninger er anmodninger om EU-tilskud til foranstaltninger såsom pilotprojekter, uddannelses- og udvekslingsprogrammer og bygning af skibe og luftfartøjer til fiskerikontrol blevet afvist, fordi de ikke vedrørte de ovenfor omhandlede prioriterede indsatsområder.
(5)
Som følge af budgetmæssige begrænsninger kunne ikke alle de støtteberettigede udgifter til programmer inden for de af Kommissionen angivne prioriterede indsatsområder finansieres. Kommissionen udvalgte de projekter, der skulle medfinansieres, fordi de var i overensstemmelse med de af Kommissionen definerede prioriteter. Hvad angår elektroniske registrerings- og indberetningsanordninger, prioriteredes anordninger, der kombinerer ERIS- og FOS-funktioner.
(6)
Der kan ansøges om EU-tilskud til de foranstaltninger, der er omhandlet i artikel 8, litra a), i forordning (EF) nr. 861/2006.
(7)
Ansøgninger om EU-tilskud skal være i overensstemmelse med reglerne i Kommissionens forordning (EF) nr. 391/2007 (3).
(8)
Der bør fastsættes maksimumsbeløb og satser for EU-tilskuddet inden for grænserne i artikel 15 i forordning (EF) nr. 861/2006 og betingelser for ydelse af et sådant tilskud.
(9)
For at fremme investeringer inden for Kommissionens prioriterede indsatsområder og på grund af den økonomiske krises negative indvirkning på medlemsstaternes budgetter bør der inden for grænserne i artikel 15 i forordning (EF) nr. 861/2006 fastsættes en høj medfinansieringssats for udgifter til ovennævnte prioriterede indsatsområder.
(10)
Automatiske lokaliseringsanordninger skal opfylde kravene i Kommissionens forordning (EF) nr. 2244/2003 af 18. december 2003 om gennemførelsesbestemmelser vedrørende satellitbaserede fartøjsovervågningssystemer (4) for at være støtteberettigede.
(11)
Elektroniske registrerings- og indberetningsanordninger om bord på fiskerfartøjer skal opfylde kravene i Kommissionens forordning (EF) nr. 1077/2008 af 3. november 2008 om fastlæggelse af gennemførelsesbestemmelser til Rådets forordning (EF) nr. 1966/2006 om elektronisk registrering og indberetning af fiskerioplysninger og om teledetektionsmetoder og om ophævelse af forordning (EF) nr. 1566/2007 (5) for at være støtteberettigede.
(12)
Foranstaltningerne i denne afgørelse er i overensstemmelse med udtalelse fra Forvaltningskomitéen for Fiskeri og Akvakultur -
VEDTAGET DENNE AFGØRELSE:
Artikel 1
Genstand
Ved denne afgørelse fastsættes det, at der for 2010 kan ydes EU-tilskud til medlemsstaternes udgifter i 2010 til gennemførelse af visse projekter vedrørende overvågnings- og kontrolordninger under den fælles fiskeripolitik, jf. artikel 8, litra a), i forordning (EF) nr. 861/2006. I afgørelsen fastsættes det også, hvor stort et EU-tilskud der kan ydes til hver medlemsstat, hvilken EU-tilskudssats der skal gælde, og hvilke betingelser der skal være opfyldt, for at der kan ydes et sådant tilskud.
Artikel 2
Afvikling af uindfriede forpligtelser
Medlemsstaterne foretager alle betalinger, som de anmoder om refusion af, inden den 30. juni 2014. Betalinger, som medlemsstater har foretaget efter denne dato, er ikke refusionsberettigede. Uudnyttede budgetbevillinger i forbindelse med denne afgørelse vil blive frigjort senest den 31. december 2015.
Artikel 3
Ny teknologi og it-net
For projekter omhandlet i bilag I kan der ydes et tilskud på 90 % af de støtteberettigede udgifter inden for de grænser, der er fastsat i samme bilag, til ny teknologi og it-net, så dataudvekslingen i forbindelse med fiskeriovervågning og -kontrol bliver effektiv og sikker.
Artikel 4
Automatiske fartøjslokaliseringsanordninger
1. For projekter omhandlet i bilag II kan der ydes et tilskud på 90 % af de støtteberettigede udgifter inden for de grænser, der er fastsat i samme bilag, til anskaffelse og installation om bord på fiskerfartøjer af automatiske lokaliseringsanordninger, der gør det muligt for fartøjsovervågningscentre at fjernovervåge fiskeriet ved hjælp af et fartøjsovervågningssystem (FOS).
2. Tilskuddet omhandlet i stk. 1 kan højst udgøre 2 500 EUR pr. fartøj.
3. Automatiske fartøjslokaliseringsanordninger skal opfylde kravene i forordning (EF) nr. 2244/2003 for at være berettiget til tilskud efter stk. 1.
Artikel 5
Elektroniske registrerings- og indberetningssystemer
For projekter omhandlet i bilag III ydes der et tilskud på 90 % af de støtteberettigede udgifter inden for de grænser, der er fastsat i samme bilag, til udvikling, anskaffelse og installation af og teknisk bistand til de anordninger, der er nødvendige for ERIS, så dataudvekslingen i forbindelse med overvågning og kontrol af fiskeri bliver effektiv og sikker.
Artikel 6
Elektroniske registrerings- og indberetningsanordninger
1. For projekter omhandlet i bilag IV ydes der et tilskud på højst 90 % af de støtteberettigede udgifter inden for de grænser, der er fastsat i samme bilag, til anskaffelse og installation om bord på fiskerfartøjer af ERIS-anordninger, der muliggør elektronisk registrering og indberetning af fiskeridata til et fiskeriovervågningscenter.
2. Tilskuddet omhandlet i stk. 1 kan højst udgøre 3 000 EUR pr. fartøj, jf. dog stk. 4.
3. ERIS-anordninger skal opfylde kravene i forordning (EF) nr. 1077/2008 for at være tilskudsberettigede.
4. For anordninger, der kombinerer ERIS- og FOS-funktioner, og som opfylder kravene i forordning (EF) nr. 2244/2003 og (EF) nr. 1077/2008, kan tilskuddet omhandlet i denne artikels stk. 1 højst udgøre 4 500 EUR.
Artikel 7
Initiativer til bevidstgørelse om den fælles fiskeripolitiks regler
Til initiativer som fx seminarer og medieværktøjer, der skal gøre fiskere og andre aktører, såsom inspektører, offentlige anklagere og dommere, samt den brede offentlighed mere bevidste om nødvendigheden af at bekæmpe ulovligt, urapporteret og ureguleret fiskeri (IUU-fiskeri) og om gennemførelsen af den nye kontrolforordning, ydes der et tilskud på 90 % af de støtteberettigede udgifter inden for de grænser, der er fastsat i bilag V.
Artikel 8
Maksimalt EU-tilskud i alt pr. medlemsstat
De forventede udgifter i alt pr. medlemsstat, de samlede udgifter i alt til projekter udvalgt efter denne afgørelse og det maksimale EU-tilskud pr. medlemsstat, der tildeles efter denne afgørelse, er som følger:
(EUR)
Medlemsstat
Udgifter planlagt under det supplerende nationale fiskerikontrolprogram for 2010
Udgifter til projekter udvalgt efter denne afgørelse
Maksimalt EU-tilskud
Belgien
235 000
222 500
195 000
Danmark
2 284 608
907 124
816 412
Tyskland
1 367 695
1 151 035
1 035 932
Estland
161 803
89 835
80 852
Irland
2 145 000
580 000
330 000
Grækenland
9 150 000
1 800 000
1 620 000
Spanien
400 000
0
0
Frankrig
7 429 203
2 424 000
2 181 600
Italien
10 890 000
4 040 000
3 636 000
Cypern
100 000
70 000
63 000
Letland
11 459
0
0
Malta
358 029
8 460
7 614
Nederlandene
2 085 000
157 500
141 750
Polen
1 091 633
922 493
830 243
Portugal
3 105 763
2 408 000
1 354 500
Rumænien
30 500
0
0
Sverige
1 674 595
103 541
93 187
Det Forenede Kongerige
1 610 375
1 178 824
1 060 940
I alt
44 130 664
16 063 311
13 447 030
Artikel 9
Adressater
Denne beslutning er rettet til Kongeriget Belgien, Republikken Cypern, Kongeriget Danmark, Forbundsrepublikken Tyskland, Republikken Estland, Irland, Den Hellenske Republik, Kongeriget Spanien, Den Franske Republik, Den Italienske Republik, Republikken Letland, Republikken Malta, Kongeriget Nederlandene, Republikken Polen, Den Portugisiske Republik, Rumænien, Kongeriget Sverige og Det Forenede Kongerige Storbritannien og Nordirland.
Udfærdiget i Bruxelles, den 23. november 2010.

Labels: 12
11
15
6